കണ്ണൂരിലെ കോണ്ഗ്രസുകാരുടെ അഭിമാനമാണ് ഈ മന്ദിരം അഭിനന്ദിച്ച് രമേശ് ചെന്നിത്തല തിരുവനന്തപുരം : കണ്ണൂര് ജില്ലയിലെ ഡിസിസിയുടെ ആസ്ഥാനമന്ദിരം കോണ്ഗ്രസ് പ്രവര്ത്തകരുടെ അഭിമാനമാണെന്ന് രമേശ് ചെന്നിത്തല. ഓണ്ലൈന് ഉദ്ഘാടനത്തിന് സൂം മീറ്റിംഗില് പങ്കെടുക്കുന്ന ചിത്രമുള്പ്പടെ അദ്ദേഹം ഫേസ്ബുക്കില് പങ്കുവെച്ചു. ഉമ്മന് ചാണ്ടിയും രമേശ് ചെന്നിത്തലയും ചടങ്ങില് നിന്ന് വിട്ടുനിന്നുവെന്ന വാര്ത്തകള് പ്രചരിക്കുമ്ബോഴാണ് രമേശ് ചെന്നിത്തലയുടെ ഫേസ്ബുക്ക് പോസ്റ്റ് . ശ്രീ രാഹുല് ഗാന്ധി ഓണ്ലൈന് വഴി ഉദ്ഘാടനം ചെയ്ത കണ്ണൂര് ഡിസിസി യുടെ പുതിയ ആസ്ഥാനമന്ദിരത്തിന്്റെ ഉദ്ഘാടനചടങ്ങില് സൂം മീറ്റിംഗ് വഴി പങ്കെടുത്തു. കണ്ണൂര് ജില്ലാ കോണ്ഗ്രസ് കമ്മിറ്റിയുടെ എല്ലാ ഭാരവാഹികള്ക്കും മുന്കൈയെടുത്ത് പ്രവര്ത്തിച്ച ഡിസിസി പ്രസിഡന്റ് ശ്രീ സതീശന് പാച്ചേനിക്ക് എന്റെ പ്രത്യേക അഭിനന്ദനങ്ങള് രമേശ് ചെന്നിത്തല കുറിച്ചു. ഫേസ്ബുക്ക് പോസ്റ്റിന്റെ പൂര്ണ്ണരുപം : ശ്രീ രാഹുല് ഗാന്ധി ഓണ്ലൈന് വഴി ഉദ്ഘാടനം ചെയ്ത കണ്ണൂര് ഡിസിസി യുടെ പുതിയ ആസ്ഥാനമന്ദിരത്തിന്റെ ഉദ്ഘാടനചടങ്ങില് zoom meeting വഴി പങ്കെടുത്തു. കണ്ണൂര് ജില്ലയിലെ കോണ്ഗ്രസുകാര്ക്ക് അഭിമാനമാണ് ഈ മന്ദിരം.കണ്ണൂര് ജില്ലാ കോണ്ഗ്രസ് കമ്മിറ്റിയുടെ എല്ലാ ഭാരവാഹികള്ക്കും എന്്റെ അഭിനന്ദനങ്ങള്. ഈ മനോഹരമായ മന്ദിരം ഒരുക്കി തീര്ക്കുവാന് മുന്കൈയെടുത്ത് പ്രവര്ത്തിച്ച ഡിസിസി പ്രസിഡന്റ് ശ്രീ സതീശന് പാച്ചേനി ക്ക് എന്റെ പ്രത്യേക അഭിനന്ദനങ്ങള്.